b'\n_START_ARTICLE_\nKosti Kalke\n_START_PARAGRAPH_\nKonstantin (Kosti) Kalke (5. joulukuuta 1858 Koski Hl \xe2\x80\x93 2. helmikuuta 1938 Tohmaj\xc3\xa4rvi) oli suomalainen kirkkoherra ja paikallishistoriasta sek\xc3\xa4 uskonnollisista aiheista kirjoittanut kirjailija._NEWLINE_Kalkkeen vanhemmat olivat talollinen Heikki Kalkela (entinen Hannula) ja Helena Katariina Kalkela. H\xc3\xa4n k\xc3\xa4vi H\xc3\xa4meenlinnan normaalilyseota ja p\xc3\xa4\xc3\xa4si ylioppilaaksi 1883. Kalke suoritti teologian erotutkinnon Helsingin yliopistossa ja h\xc3\xa4net vihittiin papiksi 1886._NEWLINE_Kalke toimi Isonkyr\xc3\xb6n kappalaisena 1898\xe2\x80\x931916 ja Tohmaj\xc3\xa4rven kirkkoherrana vuodesta 1916. H\xc3\xa4n sai rovastin arvon 1928._NEWLINE_Kalke oli naimisissa vuodesta 1886 Hilma Henriette Brusilan (1862\xe2\x80\x931943) kanssa.'